มาใช้สิทธิ์แลกฟรีของแอพ Generali 365 ค่ะ ปกติเป็นคนชอบดื่มน้ำมะพร้าวอยู่แล้ว เห็นมีตัวนี้มาให้แลกเลยต้องลองค่ะ

สาขาสยามพารากอน ชั้น G อยู่ใน Gourmet market ถ้าเดินเข้าตรงประตูกลางจะเจอง่ายๆ ค่ะ ตรง เข้าไปร้านอยู่หลังเคาน์เตอร์น้ำผลไม้สกัดเย็น ตรงข้ามกับสลัดบาร์ เป็นเคาน์เตอร์เล็กๆ จุดสังเกตคือสลัดบาร์ค่ะ หันวนๆ ตรงนั้นเจอแน่นอน
* เมนู Coco Snowflake ที่ร่วมรายการมี 3 รสชาติ คือ
    * “No Sugar” อร่อยหวานแบบธรรมชาติล้วนๆ ไร้น้ำตาล
    * “Extreme” อร่อยแบบเข้มข้นหวานมัน มีน้ำตาลผสม 2%
    * “Charcoal” รสหวานธรรมชาติ ใช้เปลือกมะพร้าวมาเผาเพื่อให้ได้ผงถ่านสีดำ

สั่งตัว No Sugar มาลองค่ะ ของเค้าดีจริงๆค่ะ รสชาติน้ำมะพร้าวน้ำหอมแท้ๆ เลย สดชื่นมากๆ ชอบมากๆ มีเนื้อมะพร้าวเป็นเศษเล็กๆ เคี้ยวกรุบๆ แต่เป็นเกล็ดหิมะเยอะไปหน่อย ต้องรอละลาย คิดว่าตัว Charcoal จะมีกลิ่นหอมแบบมะพร้าวเผาหรือเปล่า คราวหน้าต้องลองค่ะ